Nyeste Skilderie af Kiøbenhavn, 1818-06-23
Den store Bryllupssahl var oplyst af 200 af de prægtigste europæiske Lysekroner, ligesaa mange kostbare Armlysestager og adskillige 100 Voxfakler, saa at Glandsen ganske blændede Øinene. hundrede vigtklædte Piger fremtraadte i deres zirlige og meget fine Pantommer og Danse, og sang persiske og indiske Viser. Kl. 7 kom Brudgommen, Vezier Aly, saa belæsset med Juveler, at han kun med Møie kunde bevæge sig under Vægten deraf. Brudgommen var omtrent 13, Bruden 10 Aar gammel, begge vare mørke af Ansigtsfarve og aldeles ikke indtagende. Herpaa begave vi os paa Elephanter i en stor smuk Hauge, der laae omtrent 1 Miil (engelsk,) derfra. Processionen var over al Beskrivelse pragtfuld; den bestod af 1200, rigt udsmykkede Elephanter, der droge, ligesom et Regiment Soldater, i lige-Linie. Omtrent 100 Elephanter i Midten bare Hondas eller Taarne, der vare ganske bedækkede med Sølv, i Midten kom Naboben paa en usædvanlig stor Elephant, hvis Taarn var af Guld og rigt smykkede med Ædelstene. Elephanten var ganske bedækket med Guldstof. Paa hans høire Side sad Hr. George Johnstone, den engelske Resident ved Hoffet i Lucknow, paa hans venstre den unge Brudom; de engelske Herrer, og Damer og de indfødte Fornemme befandt sig paa høire og venstre imellem hverandre. Paabegge Sider af Veien vare konstige Stilladser af Bambusrør, hvilke forestillede Bastioner, Svibbuer, Minorets og Taarne, oplyste med Lamper. Paa hver Side af Processionen dansede smykkede Piger paa Forhøininger, der bleve baarne af Palankindragere. Af saadanne Forhøininger vare 200, bedækkede med Guld-og Sølvstof, og paa hver af samme to Piger og to Musikanter. En Strækning af 1 engelsk Miils Længde var indrettet til Fyrværkerier; ved hvert Skridt, Elephanterne gjorde, revnede Jorden, og konstige Stjerner kastedes i Veiret, talløse Raketter, Sværmere og Jlddrager knagede og slyngede sig høit i Luften, og forvandlede, i Forening med Glandsen af de mangfoldige Lys, den dunkleste Nat til den meest blændende Dag; thi 30,000 Fakler bleve desuden baarne ved Siden af Toget; ved Jndgangen stege vi ned af vore Elephanter og traadte ind i Haugen, der var oplyst med talløse couleurte Lamper og Transparenter, og midt i samme var en stor Sahl med de prægtigste engelske Girandoler og Lysekroner. Her bleve vi under Sang og Dands af tusinde Piger, beværtede med et Maaltid, paa indisk og europæisk Viis, med Viin, Frugter og alskøns Forfriskninger. Denne Fest, som tre Nætter efter hinanden blev gjentagen ganske paa een og samme Maade, kostede omtrent 3 Mill, Pd. St. (33 Mill. Rbd.) - Den gamle Nabobs Familie var meget utilfreds med, at Aly var bleven bestemt til hans Efterfølger. Han blev imidlertid efter den sidstes Død understøttet af den engelske Regjering og sat paa Tronen. Den i Barns Sted Antagne kan, efter de muhamedanske Love, gjøre Fordring paa alle et lovligt Barns Rettigheder. Men neppe saae Aly sig befæstet paa Tronen, førend han viste sig urolig, rænkefuld og rebelsk, og saa troløs mod den engelske Regjering, at den afsatte ham fra mu sund, og indsatte den gamle Nabobs Broder, Sadu Aly, i hans Sted. En Pension af 3 LakRupier eller omtrent 25,000 Pd. St. anvistes ham aarligen, men han skulde altid forblive i Nærheden af Præsidenturen, og stedse under Regjeringens Øine. Han forføiede sig altsaa fra Lucknow til Benares, hvor Compagniets Resident, Mr. Cherry, skulde føie Anstalter til hans Reise til Præsidenturen. Strax efter hans Ankomst til Benares, indbød Hr. Cherry ham til en Frokost. Han kom med en talrig Livvagt. Man havde advaret Cherry for hans fiendtlige Hensigter, men han agtede ikke paa dette Raad. Vezier Aly beklagede sig heftigen over Compagniets Fremfærd imod ham, og endeligen styrtede der, paa et givet Tegn, nogle af hans Følge ind, og sønderhuggede Hr. Cherry og hans Ledsager, Hr. Graham. De vilde nu begive sig til en anden Europæer og fornem Regjeringsperson, Hr. Davis's, Huus, for ligeledes at nedsable ham, men lykkeligviis var han bleven underrettet om den forestaaende Fare, og forsvarede sig øverst paa en Steentrappe, i det han dræbte adskillige af sine Modstandere, indtil Compagniets Tropper befriede. ham. Men Aly's Følge myrdede dog en anden Europæer i Benares. Aly flygtede nu til den mægtige og uafhængige Raah af Berax, der nægtede at udlevere ham, naar man ikke vilde løve at skaane hans Liv. Den engelske Regjering ansaae det for raadeligt, at indrømme dette, og lod ham derfor, da han var bleven udleveret, bringe til Calcutta, hvor han i 17 Aar levede i et Jernbuur paa et Taarn, midt i en med Crocodiller og giftige Vandslanger opfyldt Grøft, indtil disse Lidelser endtes med hans Død, i hans Alders 36te Aar.